50 हजार में समझौता, मिले केवल 30 हजार
दौनाबनाने वाली मशीन बेचने और कच्चा माल दिए दिए जाने के नाम पर डेढ़ लाख की धोखाधड़ी की गई। शिकायत पर पुलिस की ओर से कराए गए समझौते में मिले 50 हजार रुपयों में से 20 हजार पुलिस पर रखने का आरोप है। इसमें से 30 हजार ही पीड़ित को दिलवाए गए। यही नहीं पीड़ित से दौना बनाने वाली मशीन भी आरोपित को दिलवा दी।
कई माह बीतने के बाद पीड़ित ने पैसे की मांग को तो आरोपी पक्ष ने उसे जान से मारने की धमकी दे डाली। सीएम विंडो में की गई शिकायत के बाद पुलिस ने मामला दर्ज कर जांच शुरू कर दी है। भिवानी के लोहारू के गांव दमकौरा निवासी प्रह्लाद सिंह द्वारा सीएम को भेजी गई शिकायत में कहा गया कि उसने डाबड़ा हाल डी. एस.एस./58 फव्वारा चौक नजदीक ऑक्सीजन जिम निवासी महिपाल से 16 अगस्त 2016 को दौना बनाने वाली एक मशीन 1 लाख 50 हजार में खरीदी थी।
इस दौरान महिला से एक लिखित इकरारनामा भी हुआ था। इसमें लिखा गया था मशीन द्वारा माल तैयार करने के लिए कच्चा माल महिपाल उपलब्ध कराएगा तथा तैयार माल भी खरीदेगा। मगर आरोपित महिपाल ने कच्चा माल नहीं भेजा। कई बार कच्चा माल मांगे जाने पर भी आरोपित ने कोई ध्यान नहीं दिया।
समझौते के बाद आरोपी को मशीन भी दिलवा दी
प्रह्लादका आरोप है कि थाने पर जांच कर रहे एएसआई ने आरोपित महिपाल से एक प्रार्थना पत्र लिखाया था। इसमें लिखा गया कि 20 हजार रुपये आरोपित महिपाल 28 अक्टूबर को पीड़ित को दे देगा। बाकी रुपये मशीन बेचकर दे देगा। इस प्रार्थना पत्र पर महिपाल से हस्ताक्षर कराए। एएसआई ने मशीन भी महिपाल को वापस दिला दी।
आईजी के पास की शिकायत, पुलिस ने कराया था समझौता
प्रह्लादने बताया कि अक्टूबर 2016 में वह थाना शहर हिसार में शिकायत देने पहुंचा तो पुलिस ने शिकायत लेने से इनकार कर दिया। शिकायत को आईजी कार्यालय के निर्देश के बाद आरोपित महिपाल को थाना सदर में बुलाया। मुकदमे के डर से आरोपित थाना सदर हिसार में 50 हजार रुपये लेकर आया उसने मामले की जांच कर रहे एएसआई भूप सिंह को धनराशि दे दी। आरोप है कि एएसआई भूप सिंह ने पीड़ित को केवल 30 हजार रुपये दिए बाकी 20 हजार अपनी जेब में रख लिए। हालांकि एएसआई भूपसिंह इसे गलत बताते हैं।
प्रह्लाद ने बताया कि आरोपित 20 हजार रुपए लेकर आने के बहाने से चला गया। काफी समय गुजरने के बाद वापस नहीं आया तो कई बार पीड़ित ने जांच कर रहे एएसआई भूप सिंह को सूचना दी। एएसआई ने उसे धमकाकर भगा दिया कि चला जा वरना उसके खिलाफ केस दर्ज कर दूंगा। 3 दिसंबर को फिर आईजी को शिकायत की।
आरोपित ने 50 नहीं 30 हजार ही दिए थे, जो पीड़ित को दे दिए : भूप सिंह
^इसमामले की जांच के समय सिटी थाने में तैनात था। मुझे शिकायत मिली थी। जांच के समय मैंने आरोपित महिपाल को थाने बुलाया था। आरोपित ने पीड़ित प्रह्लाद को 50 हजार रुपए नहीं, बल्कि 30 हजार रुपये ही दिए थे। शेष धनराशि बाद में देने की बात कही थी। मैंने पैसों को हाथ भी नहीं लगाया था। उसके बाद क्या हुआ मुझे पता नहीं हैं। मशीन दिलाए जाने के मामले से भी कोई लेना-देना नहीं है। भूपसिंह- एएसआई,अर्बन एस्टेट चौकी प्रभारी
{एएसआई ने खड़े किए हाथ तो पीड़ित ने सीएम विंडो में लगाई शिकायत, पुलिस ने धोखाधड़ी का केस दर्ज कर शुरू की जांच
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva